text: Motorvej spærret ved Kolding
  18 februar 2015 kl. 11.27
  Motorvejen ved Kolding er onsdag middag spærret i nordgående retning ved Bramdrupdam på grund af et alvorlig uheld.
  Politiet oplyser, at to biler er kørt sammen. Den ene en varebil.
  En mand fra Ribe har muligvis brækket ryggen, mens en anden mand fra Roskilde har siddet fastklemt. De blev begge kørt til Kolding Sygehus.
  Vejdirektoratet oplyser på Twitter, at vejen blev spærret ved frakørsel 63 Bramdrupdam i retning mod Kolding.
  Trafikken blev ledt af og på ved afkørsel 63.
  Der er nu ingen problemer længere.
  Opdatering til uheldet på E45 Sønderjyske Motorvej ved Bramdrupdam. Der er nu et spor farbart.
  
  E45 Sønderjyske Motorvej er spærret ved frakørsel 63 Brandrupdam i retningen mod Kolding pga. et uheld. Trafikken ledes af og på ved 63.
  
  